Χουάνγκ Ουί-τσο

Ο Χουάνγκ Ουί-τσο (κορεατικά: 황의조, χάντσα: 黃義助) (γενν. 28 Ιανουαρίου 1992) είναι Νοτιοκορεάτης επαγγελματίας ποδοσφαιριστής, ο οποίος αγωνίζεται ως επιθετικός για τον Ολυμπιακό, με δανεισμό από τη Νότιγχαμ Φόρεστ.

Σταδιοδρομία σε συλλόγους

Σόνγκναμ ΦΚ 
Ο Χουάνγκ επιλέχθηκε από την Σόνγκναμ ΦΚ στο ντραφτ του 2013 της K League 1 (Πρωτάθλημα Νότιας Κορέας). Σκόραρε στο ντεμπούτο του εναντίον της Σούουον Σάμσουνγκ Μπλούγουινγκς στις 3 Μαρτίου 2013. Κατά τη διάρκεια της σεζόν 2015, έδειξε εξαιρετικές επιδόσεις με 15 γκολ στην K League 1 και έκανε το ντεμπούτο του στην Εθνική Νότιας Κορέας. Σκόραρε επίσης τρία γκολ στο ΑΦΚ Τσάμπιονς Λιγκ 2015. Το 2016, ωστόσο, η Σόνγκναμ είχε άσχημα αποτελέσματα και ο Χουάνγκ είχε επίσης χαμηλή απόδοση εκείνη την εποχή.  Τερμάτισαν στην 11η θέση του πρωταθλήματος μεταξύ 12 συλλόγων, και τελικά υποβιβάστηκαν στην 2η Κατηγορία μετά τα πλέι οφ άνοδο-υποβιβασμού.

Γκάμπα Οσάκα 
Τον Ιούνιο του 2017, ο Χουάνγκ υπέγραψε διετές συμβόλαιο με την ιαπωνική Γκάμπα Οσάκα. Τη σεζόν 2018, έπαιξε ζωτικό ρόλο ώστε η ομάδα να αποφύγει τον υποβιβασμό και τελείωσε τη σεζόν ως ο πρώτος σκόρερ της ομάδας με 21 γκολ. Επιλέχθηκε στην Κορυφαία Ενδεκάδα της J.League και αναδείχθηκε Παίκτης της Χρονιάς της Γκάμπα Οσάκα.

Μπορντώ 
Στις 15 Ιουλίου 2019, ο Χουάνγκ μετακόμισε στη γαλλική ΦΚ Ζιροντέν ντε Μπορντώ, υπογράφοντας τετραετές συμβόλαιο αξίας 1,8 εκατομμυρίων ευρώ ετησίως. Αρχικά έπαιζε ως επιθετικός για την Εθνική Νότιας Κορέας και την Γκάμπα Οσάκα, αλλά ο προπονητής της Μπορντώ, Πάολο Σόουζα, τον χρησιμοποιούσε συνήθως ως εξτρέμ. Υπό τον Σόουζα, ο Χουάνγκ σημείωσε μόνο έξι γκολ, συμπεριλαμβανομένης μιας κεφαλιάς εναντίον της Παρί Σεν Ζερμέν.

Ο Χουάνγκ αναπτύχθηκε συνεχώς ως εξτρέμ στις αρχές της επόμενης σεζόν, αν και ο Σόουζα αντικαταστάθηκε από τον Ζαν-Λουί Γκασέτ. Ωστόσο, δεν κατάφερε να σκοράρει σε 12 συνεχόμενα παιχνίδια και σημείωσε το πρώτο του γκολ στη σεζόν στις 16 Δεκεμβρίου. Τελικά επέστρεψε στη θέση του επιθετικού από τον Γκασέτ και πέρασε με επιτυχία το υπόλοιπο της σεζόν προσθέτοντας 11 γκολ.

Στις 23 Ιανουαρίου 2022, ο Χουάνγκ σημείωσε το πρώτο του χατ τρικ στην καριέρα του στην Μπορντώ, καθώς ο σύλλογος κέρδισε με 4–3 την ΡΚ Στρασμπούρ.

Νότιγχαμ Φόρεστ 
Στις 26 Αυγούστου 2022, η Νότιγχαμ Φόρεστ της Πρέμιερ Λιγκ ανακοίνωσε την υπογραφή του Χουάνγκ.

Ολυμπιακός (δανεισμός) 
Ο Χουάνγκ εντάχθηκε με μονοετή δανεισμό στον Ολυμπιακό αμέσως μετά την ανακοίνωση του από τη Νότιγχαμ Φόρεστ.

Εθνική ομάδα 
Στις 13 Οκτωβρίου 2015, ο Χουάνγκ σημείωσε το πρώτο του γκολ, εναντίον της Τζαμάικα.

Ο Χουάνγκ συμμετείχε στους Ασιατικούς Αγώνες του 2018 ως υπερήλικας παίκτης της ομάδας Κ23 της Νότιας Κορέας. Στις 15 Αυγούστου, σημείωσε χατ τρικ στον πρώτο αγώνα της φάσης των ομίλων εναντίον του Μπαχρέιν. Στους προημιτελικούς κόντρα στο Ουζμπεκιστάν, σημείωσε ακόμα μια φορά χατ τρικ, οδηγώντας τη Νότια Κορέα στη νίκη με 4–3. Σκόραρε 9 γκολ σε 7 αγώνες και οι εμφανίσεις συνέβαλαν σημαντικά στο χρυσό μετάλλιο της Νότιας Κορέας. Ονομάστηκε ο Κορεάτης Παίκτης της Χρονιάς από την Κορεατιακή Ποδοσφαιρική Ομοσπονδία, αφού έδειξε την αξία του στους Ασιατικούς Αγώνες και στο Πρωτάθλημα Ιαπωνίας.

Ο Χουάνγκ έπαιξε για τη Νότια Κορέα στο Ασιατικό Κύπελλο του 2019, σκοράροντας κόντρα στις Φιλιππίνες και στην Κίνα.

Ο Χουάνγκ επιλέχθηκε επίσης ως παίκτης της ομάδας Κ23 για τους Θερινούς Ολυμπιακούς Αγώνες του 2020. Κατά τη διάρκεια της διοργάνωσης πέτυχε 4 γκολ, αλλά δεν κατάφερε να έχει μεγάλη επιρροή. Η Νότια Κορέα αποκλείστηκε στα προημιτελικά.

Διακρίσεις 
Σόνγκναμ ΦΚ

 Κύπελλο Κορέας: 2014

Νότια Κορέα Κ23

 Ασιατικοί Αγώνες: 2018

Ατομικές

 Κορυφαίος σκόρερ στους Ασιατικούς Αγώνες: 2018
 Κορεάτης Παίκτης της Χρονιάς της ΚΠΟ: 2018
 Κορυφαία Ενδεκάδα της J.League: 2018
 Γκολ της Χρονιάς από την ΚΠΟ: 2019

Παραπομπές

Εξωτερικοί σύνδεσμοι 

 Προφίλ στο transfermarkt.com
 

Νοτιοκορεάτες ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Νότιας Κορέας Κ17
Ποδοσφαιριστές ολυμπιακής ομάδας Νότιας Κορέας
Ποδοσφαιριστές Εθνικής Νότιας Κορέας
Αθλητές στους Ασιατικούς Αγώνες 2018
Ποδοσφαιριστές Ασιατικού Κυπέλλου Εθνών 2019
Ποδοσφαιριστές στους Θερινούς Ολυμπιακούς Αγώνες 2020
Ποδοσφαιριστές Σόνγκναμ ΦΚ
Ποδοσφαιριστές Κέι Λιγκ 1
Ποδοσφαιριστές Γκάμπα Οσάκα
Ποδοσφαιριστές Τζε 1 Λιγκ
Ξένοι ποδοσφαιριστές στην Ιαπωνία
Ποδοσφαιριστές Ζιροντέν Μπορντό
Ποδοσφαιριστές Λιγκ 1
Ξένοι ποδοσφαιριστές στη Γαλλία
Ποδοσφαιριστές Λιγκ 2
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα